cyanic-selkie/wikianc huggingface dataset:
Υμηττός Αττικής
Βρίσκεται στο νοτιοανατολικό τμήμα του λεκανοπεδίου. Ο Δήμος Υμηττού ήταν ένας από τους μικρότερους δήμους της Αθήνας, έκτασης περίπου 1 τετρ. χλμ.. Στη δημοτική κοινότητα υπάρχουν σήμερα σχολεία πρωτοβάθμιας εκπαίδευσης (1ο Δημοτικό Υμηττού, 2ο Δημοτικό Υμηττού, 3ο Δημοτικό Υμηττού, 4ο Δημοτικό Υμηττού) και δευτεροβάθμιας εκπαίδευσης (1ο Γυμνάσιο & Λύκειο Υμηττού, 3ο Γυμνάσιο & Λύκειο Υμηττού, Επαγγελματικό Λύκειο Υμηττού - πρώην "Παπαστράτειος Σχολή"). Τα παλιότερα εκπαιδευτήρια της πόλης είναι το 1ο Δημοτικό Υμηττού, που ιδρύθηκε το 1931, και η πρώην "Παπαστράτειος Επαγγελματική Σχολή Παιχνιδιών και Διακοσμητικής" , που οικοδομήθηκε το 1929 για να καλύψει ανάγκες τεχνικής εκπαίδευσης. Γνωστή αθλητική ομάδα της περιοχής είναι ο Α. Ο. Αμύντας, που ιδρύθηκε το 1950. Το Φεστιβάλ "Στη σκιά των βράχων", που διοργανώνεται πλέον από κοινού από τους Δήμους Βύρωνα και Δάφνης-Υμηττού θεωρείται ένα από τα σημαντικότερα στην Ελλάδα και ο χώρος διεξαγωγής του είναι το Θέατρο Βράχων «Μελίνα Μερκούρη». Πολιτιστικός φορέας της πόλης με παρουσία και προσφορά στα κοινωνικά και πολιτιστικά δρώμενα για πάνω από μισό αιώνα είναι ο Φιλοπρόοδος Όμιλος Υμηττού (Φ.Ο.Υ.). Στον Υμηττό υπάρχουν δύο ενορίες, ο Ι. Ν. Αγίων Αποστόλων Πέτρου και Παύλου και ο Ι. Ν. Ευαγγελισμού της Θεοτόκου & Αγίας Φωτεινής. Μεγάλη έκταση του πρώην δήμου καταλαμβάνει το εργοστάσιο της ΠΥΡ.ΚΑΛ..
Τζέφρι Νταν
Venom
Η καριέρα του Νταν ξεκίνησε το 1979, όταν έγινε μέλος των Guillotine. Την επόμενη χρονιά, το μπάσο του συγκροτήματος ανέλαβε ο Κόνραντ Λαντ, ενώ στα τύμπανα βρισκόταν ήδη ο Άντονι Μπρέι. Μετά την αλλαγή του ονόματος τους σε Venom και την αποχώρηση του τραγουδιστή Κλάιβ Άρτσερ, οι Venom ως τρίο με τον Λαντ στο μικρόφωνο, ηχογράφησαν το ντεμπούτο-άλμπουμ τους με τίτλο "Welcome to Hell". Το έντονα σατανικό ύφος στην εικόνα και τους στίχους του συγκροτήματος, παράλληλα με τον τραχύ ήχο τους, έδωσε στους Venom την απαραίτητη δημοτικότητα για να συνεχίσουν, παρά την έλλειψη της απαραίτητης τεχνικής κατάρτισης των μουσικών.
Επιστροφή των Mantas και M-pire of Evil
Το 2010, σχημάτισε τους M-pire of Evil, με τον αδελφό του Κόνραντ Λαντ, Άντονι, στα τύμπανα και τον Τόνι Ντόλαν στο μπάσο και τα φωνητικά. Πρώτη τους κυκλοφορία ήταν το ΕΡ "Creatures of the Black", ενώ τον Μάρτιο του 2012 ακολούθησε το άλμπουμ "Hell to the Holy". Ο Άντονι Λαντ αποχώρησε, δίνοντας την θέση του στον Μαρκ Τζάκσον για τον δίσκο "Crucified", κατά την περιοδεία του οποίου ηχογραφήθηκε το "Live Forum Fest VI".
Γεννήτρια τυχαίων αριθμών
Πραγματικά τυχαίοι και ψευδοτυχαίοι αριθμοί
Υπάρχουν δύο κύριες μέθοδοι που χρησιμοποιούνται για την παραγωγή τυχαίων αριθμών. Η πρώτη μέθοδος μετρά κάποιο φαινόμενο μιας φυσική πηγής που αναμένεται να είναι τυχαίο και στη συνέχεια αντισταθμίζει πιθανές αποκλίσεις της διαδικασίας μέτρησης. Παραδείγματα τέτοιων πηγών είναι η μέτρηση του ατμοσφαιρικού θορύβου, του θερμικού θορύβου και άλλων εξωτερικών ηλεκτρομαγνητικών και κβαντικών φαινομένων.
Υπολογιστικές μεθόδοι
Η ποιότητα των εν λόγω λειτουργιών ποικίλλουν ευρέως από εντελώς προβλέψιμη απόδοση, σε κρυπτογραφικά ασφαλές. Η βασική γεννήτρια τυχαίων αριθμών σε πολλές γλώσσες, συμπεριλαμβανομένης της Python, Ruby, R και PHP βασίζεται στον αλγόριθμο Mersenne Twister και 'δεν είναι επαρκής για κρυπτογραφικούς σκοπούς, όπως και αναφέρεται ρητά στην τεκμηρίωση της γλώσσας. Τέτοιες υλοποιήσεις έχουν συχνά κακές στατιστικές ιδιότητες και κάποιες επαναλαμβάνονται μετά από μόνο δέκα χιλιάδες δοκιμές. Συχνά αρχικοποιούνται χρησιμοποιώντας το ρολόι του χρόνου ενός υπολογιστή ως σπόρο, αφού το ρολόι αυτό έχει ακρίβεια χιλιοστών του δευτερολέπτου, κάτι αρκετά μεγαλύτερο από την ακρίβεια ενός ανθρώπου. Αυτές οι γεννήτριες είναι ικανοποιητικές για ορισμένες εργασίες (για παράδειγμα, βιντεοπαιχνίδια), αλλά είναι ακατάλληλα όπου απαιτείται τυχαιότητα υψηλής ποιότητας, όπως σε εφαρμογές κρυπτογραφίας, στατιστική ή αριθμητική ανάλυση.
Διάστημα (μουσική)
Στη μουσική της Δυτικής Ευρώπης τα διαστήματα ορίζονται συνήθως στα πλαίσια της διατονικής κλίμακας· τα μικρότερα διαστήματα που συναποτελούν μια τέτοια κλίμακα ονομάζονται ημιτόνια. Στα πλαίσια άλλων ειδών μουσικής, όπως η παραδοσιακή μουσική της Ινδίας και η μικροτονική μουσική, χρησιμοποιούνται ακόμη μικρότερα διαστήματα, τα οποία και ονομάζονται μικροδιαστήματα. Το κόμμα είναι ένα τέτοιο μικροδιάστημα και χρησιμοποιείται στον συγκερασμό μη-διατονικών κλιμάκων, όπως συμβαίνει στη Βυζαντινή μουσική και στο Γρηγοριανό μέλος. Τα διαστήματα αυτά συχνά δεν γίνονται αντιληπτά από το ανθρώπινο αυτί και η ακριβής τους ήχηση απαιτεί μέτρηση με ειδικά επιστημονικά όργανα.
Εναρμόνια διαστήματα
Κατηγορία:Μουσική θεωρία
Παναγιώτης Τσάκος
Παραπομπές
Κατηγορία:Έλληνες εφοπλιστές
Σ.Δ.Υ. Τρίπολης
Τμήμα καλαθοσφαίρισης ανδρών
2η θέση Ά ΕΚΑΣΚΕΝΟΠ την αγωνιστική περίοδο 2011-2012
Πέρσιβαλ Λόουελ
Βιογραφία
Ο Πέρσιβαλ αποφοίτησε από το Χάρβαρντ το 1876 με πτυχίο Μαθηματικών. Κατά τη δεκαετία 1880-89 ταξίδεψε πολύ στην Άπω Ανατολή. Τον Αύγουστο 1883, ήταν εξωτερικός γραμματέας και σύμβουλος μιας ειδικής κορεάτικης διπλωματικής αποστολής στις ΗΠΑ. Επίσης έζησε πολύ καιρό στην Ιαπωνία, γράφοντας βιβλία επί της ιαπωνικής θρησκείας, ψυχολογίας και συμπεριφοράς. Τα κείμενά του είναι γεμάτα με παρατηρήσεις και ακαδημαϊκές συζητήσεις διάφορων εκφάνσεων της ιαπωνικής ζωής, όπως η γλώσσα, η θρησκεία, η οικονομία, το ταξίδι και η ανάπτυξη της προσωπικότητας. Τα τρία σημαντικότερα από τα βιβλία του για την Άπω Ανατολή είναι τα Noto (1891), Occult Japan (Απόκρυφη Ιαπωνία, 1894) και το πλέον δημοφιλές The Soul of the Far East, (Η Ψυχή της Άπω Ανατολής, 1888). Το τελευταίο περιέχει μια πρώτη σύνθεση των ιδεών του, ότι η ανθρώπινη πρόοδος είναι μια συνάρτηση της ατομικότητας και της φαντασίας.
Γκιγιέρμο Άρο
Βιογραφία
Ο Άρο συνέβαλε στην έρευνα πολλών θεμάτων της Παρατηρησιακής Αστρονομίας, ιδιαίτερα με το τηλεσκόπιο Σμιντ της Τοναντζίντλα. Ανίχνευσε πολλά πλανητικά νεφελώματα προς την κατεύθυνση του κέντρου του Γαλαξία και ανακάλυψε, ανεξάρτητα από τον Τζορτζ Χέρμπιγκ, τις συμπυκνώσεις σε μοριακά νέφη μεγάλης πυκνότητας κοντά σε περιοχές πρόσφατης δημιουργίας νέων αστέρων, που ονομάζονται σήμερα προς τιμή τους Αντικείμενα Χέρμπιγκ-Άρο. Ο Άρο και συνεργάτες του ανεκάλυψαν αστέρες εκλάμψεων στην περιοχή του Νεφελώματος του Ωρίωνα, και αργότερα σε αστρικές ομάδες διαφορετικών ηλικιών. Η έντονη δραστηριότητά του ως προς την ανίχνευση αστέρων εκλάμψεων συνεχίσθηκε μέχρι το τέλος της ζωής του.
Προσωπική ζωή
Το 1968, ο Άρο παντρεύτηκε την δημοσιογράφο και συγγραφέα Elena Poniatowska, με την οποία απέκτησαν δυο παιδιά : τον Felipe και την Paula. Προηγουμένως ήταν παντρεμένος με την πρώτη του σύζυγο, Gladys Learn Rojas.
Αναγνώριση
Έγινε μέλος του Colegio Nacional σε ηλικία 40 ετών και ήταν το νεαρότερο άτομο που το έκανε αυτό.
OGame
Η ιστορία
Η ειρήνη όμως δεν διατηρήθηκε για πολύ, όταν ανακαλύφθηκε ένα νέο στοιχείο, το "Xentronium", που υπολογιζόταν πως έχει την " ενέργεια 10.000 γήινων ηλίων ανά μικρογραμμάριο". Ο πόθος για την απόκτηση του νέου και ισχυρού αυτού στοιχείου έσπειρε έριδες ανάμεσα στους ανθρώπους που οδήγησε σε νέους πολέμους.
Μια τρελλή... τρελλή... σαραντάρα
Παραγωγή και παραλειπόμενα
Η Ρένα Βλαχοπούλου αποκάλεσε στα γυρίσματα την Τασσώ Καββαδία “κοκκάλω”, παρατσούκλι που ο Γιάννης Δαλιανίδης αποφάσισε να χρησιμοποιήσει για κείνη σε πολλές σκηνές της ταινίας.
Γαλιασγάρ Καμάλ
Βιογραφία
Ο Γαλιασγάρ Καμάλ γεννήθηκε στις 6 Ιανουαρίου του 1879 στην οικογένεια ενός τεχνίτη στο Καζάν. Σπούδασε στους μεντρεσέδες Γοσμανιά και Μοχαμάντια του Καζάν στην οχταετία 1889-1897. Την ίδια εποχή μελέτησε τη ρωσική γλώσσα σε τριετές δημοτικό σχολείο.
Μονοατομικό ιόν
Χαρακτηριστικά κατιόντα πρώτου τύπου
Νάτριο	:	Na+
Χαρακτηριστικά κατιόντα δεύτερου τύπου
Χαλκός (II)	 :	Cu2+
Κοβάλτιο (III) :	Co3+
Τάσος Πάντος
Καριέρα
Το 2003 «μετακόμισε» στον Ολυμπιακό μαζί με τον συμπαίκτη του Αλέκο Τάτση. Προσαρμόστηκε γρήγορα στη νέα του ομάδα συμμετέχοντας σε 23 παιχνίδια πρωταθλήματος την χρονιά 2003/04 και σε 5 παιχνίδια του UEFA Champions League. Την επόμενη χρονιά, 2004/05, έπαιξε σε 26 ματς του πρωταθλήματος κερδίζοντας το νταμπλ, ενω αρχικά αγωνίστηκε ως δεξί μπακ, εξ αιτίας του τραυματισμού του Δημήτρη Μαυρογενίδη και ύστερα μετακινήθηκε στην αριστερή πλευρά, όταν τραυματίστηκε ο Στέλιος Βενετίδης. Την αμέσως επόμενη χρονιά συμμετείχε σε 19 παιχνίδια πρωταθλήματος, κερδίζοντας και πάλι το νταμπλ. Την 2006/07 οι συμμετοχές του μειώθηκαν περαιτέρω, ωστόσο στις 31 Μαΐου 2007 ανανεώθηκε το συμβόλαιό του για έναν ακόμα χρόνο. Αποχώρησε από τον Ολυμπιακό στις 22 Ιουνίου του 2010.
Μετά το ποδόσφαιρο
Τον Ιούνιο του 2014, ένα μόλις χρόνο μετά την αποχώρησή του από την ενεργό ποδοσφαιρική του δράση, ανέλαβε προπονητής στις ακαδημίες του Ολυμπιακού.
Φίλιππος Βέροιας (καλαθοσφαίριση ανδρών)
Επιστροφή στις εθνικές κατηγορίες τη νέα χιλιετία (2000 - 2003)
Μετά την επάνοδό του στη Γ' Εθνική Κατηγορία το φθινόπωρο του 2003, ο Φίλιππος δεν επέστρεψε ξανά στο τοπικό Πρωτάθλημα, παραμένοντας μάχιμος για πολλά χρόνια στην Γ' Εθνική.
Επταετία στη Γ' Εθνική (2003 - 2010)
Την επόμενη χρονιά, 2004-05, στο ίδιο αγωνιστικό πλαίσιο, η ομάδα της Βέροιας είχε ακριβώς την ίδια επίδοση, δηλαδή 14 νίκες και 12 ήττες. Αυτή τη φορά ισοβάθμισε με τον Αρχέλαο Κατερίνης, ωστόσο, βρέθηκε μία θέση υψηλότερά του στην τελική κατάταξη και ειδικότερα στην 7η θέση.
Καζιμίρ Β΄ της Βέντσιτσα
Ο Καζιμίρ Β΄, πολωνικά: Kazimierz ΙΙ (π. 1261/2 - 10 Ιουνίου 1294) από τον Οίκο των Πιαστ ήταν δούκας της Βέντιτσα (1288-), τού Μπζεστς Κουγιάφσκι (1267-88) και τού Ντομπζίνι (1275-88).
Πηγές
Κατηγορία:Οίκος των Πιαστ
Φίλιππος Βέροιας (καλαθοσφαίριση ανδρών)
Τμήματα υποδομής
Το τμήμα Εφήβων του συλλόγου έχει κατακτήσει αρκετές φορές το Πρωτάθλημα της Κεντρικής Μακεδονίας για την ηλικιακή αυτή ομάδα, κυριαρχόντας ιδιαίτερα κατά τη δεκαετία του 1970. Συγκεκριμένα κατέχει τα τρόπαια των ετών: 1969-70·1973-74·1974-75·1976-77·1978-79·1979-80·1983-84·1991-92·1992-93·1995-96·2012-13.
Κάστρο του Διδυμοτείχου
Το κάστρο συνοδεύουν αρκετοί μύθοι, ένας από τους πιο ξακουστούς είναι αυτός των Σαράντα Καμάρων.
Ολυμπιακός Σ.Φ.Π. (στίβος)
1925-1933
Άλλοι γνωστοί στην εποχή τους αθλητές ήταν: ο εμποδιστής Ιωαννίδης, ο ακοντιστής Λουκόπουλος, ο επίσης εμποδιστής Εμμ. Παπαδάκης, ο δρομέας Δερέμπεης, ο ικανότατος στις ρίψεις Όθων Χονδρόπουλος, ο Άλτης και Πρωταθλητής Ελλάδας Μάντελος με το Μαρούσι και πολλοί άλλοι. Τη δεύτερη θέση πήρε η ομάδα σκυταλοδρομίας 4Χ100 με τους Β. και Λ. Ανδριανόπουλο, Χρυσανθόπουλο και Τερεζάκη κατά τους μεγάλους αγώνες στίβου του Σταδίου το 1931.
Εκτός από το ανδρικό τμήμα στίβου, ο Ολυμπιακός διατηρούσε και γυναικείο τμήμα με κυριότερα στελέχη τις αδελφές Βέλλα, Ναδήρα, Ινές και Διαμαντίδου.
1953-1960
Την ίδια εποχή, ο σπρίντερ του Παγκρατίου Τάκης Βεντίκος μετακομίζει οικογενειακώς στον Πειραιά. Μέσω της διεθνούς καλαθοσφαιρίστριας Λουκίας Σκριβάνου που βοήθησε στο να γίνει η επαφή ανάμεσα στις δύο πλευρές, ο γενικός γραμματέας του Ολυμπιακού, Κώστας Καρύδης, πρότεινε στον Βεντίκο να αναλάβει τη δημιουργία του τμήματος. Ο Βεντίκος αποδέχθηκε την πρόταση και αφού πρώτα ο παράγοντας του Ολυμπιακού Βαγγέλης Χέλμης πέτυχε την ανταλλαγή του Βεντίκου στέλνοντας έναν ποδοσφαιριστή του συλλόγου στο Παγκράτι, ξεκίνησαν οι εργασίες για τη δημιουργία.
Λίγους μήνες αργότερα, στις 16 Νοεμβρίου 1953, ιδρύεται και επίσημα το τμήμα στίβου. Οι πρώτοι αθλητές που εντάχθηκαν ήταν οι Ναπολέων Ντέμος, Κορομπόκης, Κώστας Τσαλαμανιός κ.ά.. Οι προπονήσεις γίνονταν στη Σχολή Ναυτικών Δοκίμων και η ομάδα την επόμενη χρονιά εντάχθηκε στη Γ' κατηγορία του ΣΕΓΑΣ, κατακτώντας μάλιστα το πρωτάθλημα στους διασυλλογικούς αγώνες.
Το 1955 η ομάδα κατακτά το πρωτάθλημα Β' κατηγορίας αλλά ηττάται στη συνάντηση-μπαράζ με τον τελευταίο της Α' κατηγορίας Πειραϊκό. Το 1956 κατάκτα ξανά το πρωτάθλημα Β' κατηγορίας και ανεβαίνει στην Α'. Χάρη στις προσπάθειες του αντιπροέδρου Σταύρου Μαραγκουδάκη και του δήμαρχου Ντεντιδάκη κατασκευάζεται το Θεμιστόκλειο γυμναστήριο, καθώς ήταν επιτακτική η ανάγκη για εξεύρεση μεγαλύτερου χώρου άθλησης.
1961-1990
Η διοίκηση του Γιώργου Ανδριανόπουλου εκδιώχθηκε, το ίδιο και ο Τάκης Βεντίκος, ο οποίος θα επιστρέψει ύστερα από έξι μήνες και θα βρει το τμήμα "μαραζωμένο". Αναλαμβάνει να φτιάξει και πάλι την ομάδα, μοχθώντας για παραπάνω από μία δεκαετία. Ο σύλλογος μένει έτσι μακριά από τις μεγάλες επιτυχίες.
2011 - 2022
Συνολικά κατέκτησε 15 πρωταθλήματα Ελλάδας Ανοιχτού στίβου ( 2006,2007,2008,2009,2010,2011, 2012, 2013, 2014, 2016, 2017, 2018, 2019, 2020 -2022) και 9 πρωταθλήματα κλειστού (2011, 2012, 2013, 2014-2016, 2017, 2018, 2019, 2020).
Τρέχουσα σύνθεση
Η ομάδα όπως ήταν στις 1 September 2023
Άνδρες: Αθανασίου, Αλεξανδρίδης, Αντωνίου, Ανυφαντής, Βερτούδος, Γεωργαντής, Γρίβας, Ελευθερίου, Ζαχαρίας, Ζουρμαλιάς, Ζώκος, Ήλτσιος, Θανόπουλος, Θεοδώρου, Ιωακειμίδης, Καλομοίρης, Εμμανουήλ Καραλής, Καραουλασβίλι, Κεραμάς, Κοκκινίδης, Κουτσογάκης, Κουτσοθεοδώρου, Κουτσούκης, Κουρής, Κυριακίδης, Κωνσταντίνου, Λίτσης, Λυρής, Μαυρίδης, Μαχαίρας, Μίνος, Μουστάκας, Μπασδέκης, Μπέλλος, Μουράτης, Μυλωνάς, Νάκος, Νάτσιος Ιάσονας, Νάτσιος Κώστας, Ντρέκης, Ορφανίδης, Πασχάλης, Παυλόπουλος, Πέρτσης, Πιπέρης, Πιτσιάβας, Τζιόλης, Τσιάμης, Τσιώκος, Τσούμας, Τριβυζάς, Τριπόδης, Φιλάι, Φλωριάν, Χατζηνικολάου, Χαχάμης, Χριστακάκος, Χριστοδουλάκης, Χριστοφόρου.
19 Δεκεμβρίου
Η 19η Δεκεμβρίου είναι η 353η ημέρα του έτους κατά το Γρηγοριανό ημερολόγιο (354η σε δίσεκτα έτη). Υπολείπονται 12 ημέρες.
Ορθόδοξη Εκκλησία
Κατηγορία:Ημέρες του έτους
Κάνναβη (φάρμακο)
Η τυπική μορφή της φυτικής κάνναβης αποτελείται από τα λουλούδια και τα υποκείμενα φύλλα και μίσχους ώριμων έχοντα ύπερο ή θηλυκών φυτών. Το φάρμακο σε μορφή ρητίνης είναι γνωστό ως χασίς.
Ιατρική χρήση
Μια ανασκόπηση του 2002 από τον Φράνιο Γκροτενχέρμεν πάνω σε ιατρική βιβλιογραφία αναφέρει ότι η ιατρική χρήση της κάνναβης έχει δείξει θετικά αποτελέσματα στη θεραπεία κατά της ναυτίας,της έμεσης,του προεμμηνοροϊκού συνδρόμου,της μη-σκόπιμης απώλειας βάρους,της αϋπνίας και της απώλειας της όρεξης από χημειοθεραπείες. Άλλα σχετικά καλώς επιβεβαιωμένα στοιχεία κάνουν λόγο για θεραπεία της σπαστικότητας σε άτομα με σκλήρυνση κατά πλάκας, του πόνου και ειδικότερα του νευρογενούς πόνου, των κινητικών δυσκολιών, του άσθματος και του γλαυκώματος.
Φάρμακα σχετικά με την κάνναβη
1) Sativex - Στοματικό εκνέφωμα το οποίο περιέχει CBD και THC, ουσίες οι οποίες εξήχθησαν από το φυτό Cannabis Sativa, για πολλαπλές
3) CT-3 (ajulemic acid), θεραπεία της σπαστικότητας και του νευροπαθητικού πόνου σε ασθενείς με σκλήρυνση κατά πλάκας
4) PRS-211,375/ Cannabinor, αναλγητικό-αντιφλεγμονώδες
Δίκαιο εμπόριο
Παραπομπές
Κατηγορία:Διεθνές εμπόριο Κατηγορία:Κοινωνικά κινήματα
Σουπεροξύ
μικρογραφία|Νέφος ηλεκτρονίων φθοριοελικού οξέος Σουπεροξύ, σύμφωνα με τον κλασικό ορισμό, είναι ένα οξύ με οξύτητα μεγαλύτερη από την αντίστοιχη του (άνυδρου) χημικά καθαρού (100%) θειικού οξέος H2SO4, το οποίο έχει συνάρτηση οξύτητας Χάμετ H0 = -12. Σύμφωνα με το σύγχρονο ορισμό, σουπεροξύ είναι το μέσο στο οποίο το χημικό δυναμικό του πρωτονίου είναι μεγαλύτερο από ότι σε χημικά καθαρό θειικό οξύ. Τα διαθέσιμα στο εμπόριο σουπεροξέα συμπεριλαμβάνουν το τριφθορομεθανοσουλφονικό οξύ (CF3SO3H), που είναι επίσης γνωστό ως τριφλικό οξύ, και το φθοροθειικό οξύ (HSO3F). Και τα δυο αυτά σουπεροξέα είναι περίπου 1.000 φορές ισχυρότερα από το χημικά καθαρό (100%) θειικό οξύ. Τα ισχυρότερα σουπεροξέα παράγονται ως συνδυασμός ενός ισχυρού οξέος κατά Λιούις και ενός ισχυρού οξέος κατά Μπρόστεντ. Το ισχυρότερο (γνωστό) σουπεροξύ αυτού του είδους είναι το φθοραντιμονικό οξύ (H2FSbF6).
Παραδείγματα
Οι ακόλουθες τιμές δείχνουν τη συνάρτηση οξύτητας Χάμετ για αρκετά σουπεροξέα, με ισχυρότερο όλων το φθοραντιμονικό οξύ. Η αυξημένη οξύτητα υποδεικνύεται από τις μικρότερες τιμές (σ' αυτήν την περίπτωση περισσότερο αρνητικές) τιμές της H0.
Οξειδωτική φωσφορυλίωση
thumb|400px| Με τον όρο οξειδωτική φωσφορυλίωση (oxidative phosphorylation) ή φωσφορυλίωση της αναπνευστικής αλυσίδας (respiratory-chain phosphorylation) χαρακτηρίζεται στη Βιολογία και Βιοχημεία η οξείδωση θρεπτικών στοιχείων και η σύνθεση στη συνέχεια ATP.
Θειικό οξύ
Ιστορία
Η ανακάλυψη του θειικού οξέος πιστώνεται στον αλχημιστή Αμπού Μούσα Τζαμπίρ ιμπν Χαγιάν αλ-Αζντί (Γκεμπέρ) του 8ου αιώνα. Το οξύ μελετήθηκε αργότερα, τον 9ο αιώνα από τον Πέρση γιατρό και αλχημιστή Ιμπν Ζακαρίγια αλ-Ραζί (Ραζής), που το απόκτησε με ξηρή απόσταξη ορυκτών, που περιείχαν ένυδρο θειικό σίδηρο (FeSO4·7H2O) και ένυδρο θειικό χαλκό (CuSO4·5H2O), εξαντλητικά, λαμβάνοντας νερό (H2O) και τριοξείδιο του θείου (SO3), τα οποία με ανάμειξη δίνουν (υδατικό) διάλυμα θειικού οξέος. Αυτή η μέθοδος διαδόθηκε στην Ευρώπη μέσω μεταφράσεων αραβικών και περσικών εγχειριδίων που καταγράφηκαν σε βιβλία αλχημιστών όπως ο Γερμανός Αλβέρτος ο Μέγας (Albertus Magnus) του 13ου αιώνα.
Το βιτριόλι ευρύτατα θεωρούνταν η πιο σημαντική αλχημιστική ουσία, ιδιαίτερα για τη χρήση της ως φιλοσοφική λίθο. Πολύ καθαρό βιτριόλι χρησιμοποιούνταν ως ένα μέσο για την αντίδραση με άλλες ουσίες. Αυτό οφειλόταν πολύ στο ότι δεν αντιδρά με το χρυσό, η παραγωγή του οποίου ήταν ο στόχος της αλχημιστικής διεργασίας. Η σημασία του βιτριολιού για την αλχημεία τονίζεται στην αλχημιστική συμβουλή «Visita Interiora Terrae Rectificando Invenies Occultum Lapidem», που σήμαινε: «Επισκέψου το εσωτερικό της Γης και καθαρίζοντας θα βρεις τη μυστική (φιλοσοφική) λίθο». Το κείμενο αυτό προέρχεται από το γερμανό αλχημιστή του 15ου αιώνα Βασίλειο Βαλεντίνο (Basilius Valentinus), στο σύγγραμμά του «L' Azoth des Philosophes».
Εσωτερική Μογγολία
Σε σχέση με άλλες εθνικές μειονότητες (όπως οι Θιβετιανοί και οι Ουιγούροι) οι Μογγόλοι γενικά έχουν καλή σχέση με το Κομμουνιστικό Κόμμα και ικανοποιητική πρόσβαση στον κρατικό μηχανισμό, χωρίς όμως να λείπουν και περίοδοι εντάσεων και συγκρούσεων με τους Κινέζους Χαν, όπως συνέβη τις δεκαετίες του 1960 και 1970, στο απόγειο της Πολιτιστικής Επανάστασης, αλλά και το 2020, λόγω της κεντρικής πρόθεσης της αντικατάστασης των σχολικών βιβλίων και της διδασκαλίας στα μογγολικά με τα κινεζικά.
Επίσημες γλώσσες είναι η βασική γλώσσα μανδαρίνων και η μογγολική, με την τελευταία να αναγράφεται σε κλασικό αλφάβητο. Στην επαρχία λειτουργούν 9 σημαντικά πανεπιστημιακά ιδρύματα. Είναι μια από τις πιο ανεπτυγμένες επαρχίες της Κίνας, με κατά κεφαλήν ΑΕΠ 13.000 δολαρίων περίπου (5η καλύτερη επίδοση στην χώρα).
Όνομα
Στα μογγολικά, η επαρχία λέγεται öbör mongγol (ή өвөр монгол στο κυριλλικό αλφάβητο στη Μογγολία) όπου öbör μπορεί να σημαίνει νότος, εσώτερος και μέτωπο, ανάμεσα στις άλλες έννοιες. Αυτό πιθανότατα σχετίζεται με την αντίληψη των Μογγόλων για τα τέσσερα σημεία του ορίζοντα. Μερικοί Μογγόλοι χρησιμοποιούν και το όνομα "Νοτιότερη Μογγολία" στα αγγλικά.
Λύση των δύο κρατών (Κύπρος)
Υποστήριξη για τη λύση των δύο κρατών
Σε γενικές γραμμές, η Τουρκική Δημοκρατία έχει εκφράσει την υποστήριξή της για τη λύση των δύο κρατών ως εναλλακτική λύση απέναντι στην επανένωση. Ο Ρετζέπ Ταγίπ Ερντογάν επιβεβαίωσε την θέση κατά την επίσκεψη του στη Βόρεια Λευκωσία το 2014. Σύμφωνα με τα ελληνοκυπριακά μέσα ενημέρωσης, η λύση των δύο κρατών ωθείται από την Τουρκία σε περίπτωση που η ειρηνευτική διαδικασία με τη διαμεσολάβηση του ΟΗΕ αποτύχει.
Νέα Ζωή
Η "Νέα Ζωή", μηνιαίο λογοτεχνικό περιοδικό, εκδόθηκε στην Αλεξάνδρεια της Αιγύπτου το Σεπτέμβριο του 1904 έως το 1927 από τον ομώνυμο φιλολογικό σύλλογο και έπαιξε σπουδαίο ρόλο στην εξέλιξη των ελληνικών γραμμάτων στην Αίγυπτο. Στο περιοδικό δημοσίευσαν κείμενά τους τα σπουδαιότερα ονόματα της ελληνικής γραμματείας, κάποια από αυτά μάλιστα χρωστούν σ΄αυτό την εμφάνισή τους στα Γράμματα.
Ψηφιοποίηση
Η ψηφιοποίηση έγινε από το Ε.Λ.Ι.Α. ( Ελληνικό Λογοτεχνικό και Ιστορικό Αρχείο )για τη Βιβλιοθήκη του Πανεπιστημίου Κύπρου.
Ζουαντομπέ (Επαρχία Σοζάκ)
Το Ζουαντομπέ είναι ένας οικισμός στην επαρχία Σοζάκ, στην περιφέρεια Νότιου Καζακστάν.
Πληθυσμός
Κατηγορία:Πόλεις του Καζακστάν Κατηγορία:Περιφέρεια Νότιου Καζακστάν
Αλέξανδρος Ν. Σούτσος
Βιογραφία
Τον Απρίλιο του 1805 που οι Ευρωπαϊκές δυνάμεις είχαν συνασπιστεί κατά του Ναπολέοντα, στη Κωνσταντινούπολη είχαν αναπτυχθεί -ειδικά από τους Φαναριώτες- δύο πολιτικές μερίδες, η φιλορωσική και η φιλογαλλική. Μετά δε και την μάχη του Αούστερλιτς, επικράτησε η φιλογαλλική μερίδα, που ενισχύονταν ιδιαίτερα από τον τότε Γάλλο πρέσβη Οράτιο Σεβαστιάνη, ο οποίος και έχαιρε της εμπιστοσύνης του σουλτάνου.
Απεβίωσε ξαφνικά στις 18 (ή 19) Ιανουαρίου του 1821 στο Βουκουρέστι.
Μεσόλογγος Κοζάνης
Οθωμανική Αυτοκρατορία
Σύμφωνα με τα ελληνικά στατιστικά στοιχεία το 1904, υπάρχουν 100 Βλάχοι και 250 Έλληνες Χριστιανοί που ζουν στο Μεσολόγιο.
Μεγαλοψυχία
Η αρετή της μεγαλοψυχίας
Ο Αριστοτέλης εστιάζει επίσης στο ερώτημα τι είναι αυτά τα μέγιστα πράγματα για τα οποία είναι κανείς αντάξιος. Μιλά με όρους εξωτερικών πραγμάτων, καθώς χρησιμοποιεί το μέγεθος, αλλά παρατηρεί ότι το μέγιστο από όλα τα πράγματα είναι η τιμή, επειδή αυτό αποδίδουμε στους θεούς. Προσθέτει, ωστόσο, ότι οι πραγματικά μεγαλόψυχοι άνθρωποι είναι πραγματικά καλοί άνθρωποι και τέλειοι από κάθε άποψη και τους αποδίδει συγκεκριμένα χαρακτηριστικά, ενισχύοντας με αυτόν τον τρόπο όχι τον φιλοσοφικό-θεωρητικό, αλλά τον πρακτικό χαρακτήρα της ηθικής αρετής.
Γιώργος Συμπιλίδης
Η πορεία του
Ο Αντώνης Σαμαράς δήλωσε για τους υπαινιγμούς Μητσοτάκη για τον Συμπιλίδη:
Η Άγνωστος (ταινία, 1956)
Το Η Άγνωστος είναι δραματική κινηματογραφική ταινία του 1956.
Πλοκή
Στο μεταξύ, ο γιος της έχει σπουδάσει νομική και μόλις πήρε το πτυχίο του. Σαν νέος δικηγόρος η πρώτη υπόθεση που του αναθέτουν είναι η υπεράσπιση της άγνωστης γυναίκας που κατηγορείται για φόνο. Χωρίς να ξέρει ότι είναι η μητέρα του, κάνει ό,τι είναι δυνατόν και καταφέρνει να αθωώσει τη μητέρα του. Η γυναίκα θα επιστρέψει στο σπίτι της, κοντά στον γιο της και τον πρώην σύζυγό της, που θα την συγχωρέσει. Η αλήθεια θα αποκαλυφθεί, μάνα και γιος θα ενωθούν ξανά, και αφού λυτρωθούν, η γυναίκα θα πεθάνει αμέσως μετά από καρδιά.
Αμαλία Φλέμινγκ
Η Λαίδη Αμαλία Κουτσούρη-Φλέμινγκ (Κωνσταντινούπολη, 28 Ιουνίου 1912 - 26 Φεβρουαρίου 1986) ήταν Ελληνίδα ιατρός και βουλευτής με αντιδικτατορική και φιλανθρωπική δράση.
Βιογραφικό
Γεννήθηκε στην Κωνσταντινούπολη στις 28 Ιουνίου του 1912 και ήταν κόρη του γνωστού δερματολόγου της Πόλης Χαρίλαου Κουτσούρη. Σπούδασε ιατρική στο Πανεπιστήμιο Αθηνών, όπου αναγορεύτηκε διδάκτωρ, και συνέχισε τις σπουδές της στο Παρίσι (όπου και εργάσθηκε στο Νοσοκομείο Necker), και στο Λονδίνο. Στη διάρκεια της Κατοχής συμμετείχε στην Εθνική Αντίσταση.
Κατά τη διάρκεια της δικτατορίας ανέπτυξε έντονη αντιδικτατορική δράση. Συνελήφθη τον Αύγουστο του 1971 με την κατηγορία ότι σχεδίαζε την απόδραση του Αλέκου Παναγούλη. Ύστερα από ανάκριση 25 ημερών, κατά τις οποίες βασανίστηκε, δικάστηκε και καταδικάστηκε από το έκτακτο στρατοδικείο Αθηνών. Η δικτατορία, φοβούμενη τον αντίκτυπο που θα είχε στη διεθνή κοινότητα η φυλάκισή της, την άφησε ελεύθερη και την απέλασε, ενώ της αφαίρεσε και την ελληνική ιθαγένεια. Επέστρεψε στο Λονδίνο από όπου ξαναγύρισε μετά την πτώση της δικτατορίας. Κατέθεσε ως μάρτυρας στη δίκη των βασανιστών της ΕΑΤ-ΕΣΑ, όπου αναφέρθηκε ιδιαίτερα στη χρήση παραισθησιογόνων και άλλων ουσιών κατά τη διάρκεια ανακρίσεων στην περίοδο της χούντας.
Πατριάρχης Σωφρόνιος Γ΄
Βιογραφία
Στις 20 Σεπτεμβρίου 1863, μετά την παραίτηση του Ιωακείμ Β΄, εξελέγη Οικουμενικός Πατριάρχης. Κατά την Πατριαρχία του διαπραγματεύτηκε και το 1866 παραχώρησε με Πατριαρχική και Συνοδική Πράξη στην Εκκλησία της Ελλάδος τις Μητροπόλεις των Επτανήσων, τα οποία είχαν ήδη ενωθεί με την Ελλάδα το προηγούμενο έτος. Την ίδια χρονιά προέκυψε και το λεγόμενο «μοναστηριακό ζήτημα» στην Εκκλησία της Ρουμανίας, καθώς ο ηγεμόνας Αλέξανδρος Κούζας κατέσχεσε όλα τα ακίνητα του Πατριαρχείου, της Μονής Σινά και του Αγίου Όρους στη χώρα αυτή και απέκοψε την Εκκλησία της Ρουμανίας από το Οικουμενικό Πατριαρχείο.
Κατόπιν αυτών, ο Πατριάρχης Σωφρόνιος παραιτήθηκε στις 4 Δεκεμβρίου 1866 και αποσύρθηκε στο σπίτι του στην Πρίγκηπο μέχρι το 1870. Τη χρονιά εκείνη απεβίωσε ο Πατριάρχης Αλεξανδρείας Νικάνωρ και προκλήθηκαν ταραχές για την εκλογή του διαδόχου του. Στις 30 Μαΐου 1870 εξελέγη Πατριάρχης Αλεξανδρείας ως Σωφρόνιος Δ΄. Η Πατριαρχία του αμαυρώθηκε από την άδικη εκδίωξη του Πατριαρχικού Επιτρόπου Καΐρου, Μητροπολίτου Πενταπόλεως Νεκταρίου Κεφαλά, τον οποίο αργότερα η Εκκλησία ανακήρυξε Άγιο και μόλις το 1998 το Πατριαρχείο Αλεξανδρείας απεκατέστησε συνοδικώς την κανονική τάξη περί του προσώπου του, επί Πατριαρχίας Πέτρου Ζ'.
Ταρσανάς
Σε πολλά επίσης μέρη αναφέρεται ο όρος ταρσανάς ως σημείο και μόνο ανέλκυσης σκαφών για περιορισμένες επισκευές, υφαλοχρωματισμούς κ.λπ. όπως π.χ. ο ταρσανάς της Σάμου που είναι στο Καρλόβασι, ο ταρσανάς του Γυθείου, στη βόρεια ακτή της νήσου Κρανάης, ο ταρσανάς Νάξου, στο νότιο άκρο του λιμένα της, κ.λπ. Στις περιπτώσεις αυτές ο όρος Ταρσανάς ταυτίζεται με τον επίσης δημώδη όρο της κοινής ναυτικής γλώσσας Καρνάγιο που είναι ενετικής προέλευσης (φραγκολεβαντίνικος).
Accelerated Graphics Port
Η εξέλιξη του διαύλου
Από τα πρώτα ολοκληρωμένα κυκλώματα ειδικά για βίντεο και συμβατά με τον AGP ήταν το Vérité V2200 της Rendition, το Voodoo Banshee της 3dfx, το RIVA 128 της NVIDIA, το PERMEDIA 2 της 3Dlabs, το i740 της Intel, τα ATI Rage series της ATI, το Millennium II της Matrox και τα S3 ViRGE GX/2.
Δήμος Γκιόρτσε Πέτροφ
Εξωτερικοί σύνδεσμοι
Κατηγορία:Δήμοι της Βόρειας Μακεδονίας Κατηγορία:Δήμοι των Σκοπίων Κατηγορία:Δήμος Γκιόρτσε Πέτροφ
Οσκόλκοβο (Αυτόνομος θύλακας Νενετσίας)
Γεωγραφία
Το χωριό βρίσκεται απέναντι από τον Πετσόρα ποταμό. Από το Κράσνογιε (Νενετσία) απέχει 15 χιλιόμετρα, ενώ από την περιφερειακή πρωτεύουσα Ναριάν-Μαρ απέχει 45 χιλιόμετρα. Είναι μέρος της περιοχής Πριμόρσκο-Κουϊσκίι.
Οικονομία
Η κύρια ασχολεία του πληθυσμού είναι η αλιεία.
Υποδομές
Οι υποδομές στο Οσκόλκοβο είναι εγκαταστάσεις ηλεκτρικής ενέργειας, Ομοσπονδιακό σημείο μαιευτικής.
Μαζούτ
Το μαζούτ είναι βαρύ, χαμηλής ποιότητος πετρελαϊκό καύσιμο, το οποίο χρησιμοποιείται σε μονάδες παραγωγής ενέργειας και άλλες εφαρμογές. Στις Ηνωμένες Πολιτείες και τη Δυτική Ευρώπη, το μαζούτ αναμειγνύεται ή διαλύεται, παράγοντας το ντίζελ.
Git (λογισμικό)
Ιστορικό
Ο Τόρβαλντς ήθελε ένα κατανεμημένο σύστημα που θα μπορούσε να χρησιμοποιηθεί σαν το BitKeeper, αλλά κανένα από τα διαθέσιμα ελεύθερα συστήματα δεν κάλυπτε τις ανάγκες του, ιδιαίτερα στην απόδοση. Ο Τόρβαλντς πήρε ένα παράδειγμα ενός συστήματος SCM που χρειαζότανε 30 δευτερόλεπτα για να εφαρμόσει μια διόρθωση και να ενημερώσει όλα τα συνδεδεμένα μεταδεδομένα και σημείωσε ότι αυτό δεν μπορούσε να ανταποκριθεί στις ανάγκες της ανάπτυξης του πυρήνα Linux, όπου ο συγχρονισμός με τους συνεργάτες του μπορούσε να απαιτήσει 250 τέτοιες ενέργειες τη φορά. Ήθελε η διόρθωση να κρατήσει 3 δευτερόλεπτα, και είχε αρκετά άλλα κριτήρια σχεδίασης κατά νου:
Εξωτερικοί σύνδεσμοι
Κατηγορία:Ελεύθερο λογισμικό Κατηγορία:Εργαλεία προγραμματισμού Κατηγορία:Λογισμικό Linux
Κώστας Στράντζαλης
Ο Κώστας Στράντζαλης (1922-?) ήταν Έλληνας παραγωγός, σκηνοθέτης και ηθοποιός. Την δεκαετία του 1960 καθιερώθηκε ως ο κατ' εξοχήν εκπρόσωπος των κινηματογραφικών ταινιών μελοδράματος ταινιών μερικές από τις οποίες είναι το «Θυσιάστηκα για το παιδί μου» (1960), «Μάνα μου παραστράτησα» και «Ο Γολγοθάς μιας αθώας» (1961). Εκτός από τα μελοδράματα ο Στράντζαλης είναι ευρέως γνωστός και για τις κωμικές ταινίες που παρήγαγε και σκηνοθέτησε συνεργαζόμενος με τον Θανάση Βέγγο, «Μην είδατε τον Παναή;» (1962), «Τύφλα να 'χει ο Μάρλον Μπράντο» (1963), και η «Σχολή για σωφερίνες» (1964).
Βιογραφία
Ο Κώστας Στράντζαλης γεννήθηκε στην Αθήνα το 1922 και σπούδασε στη Δραματική Σχολή του Ωδείου Αθηνών. Μετά την αποφοίτηση του ξεκίνησε την καριέρα του στην αρχή ως ηθοποιός και μετά ως σκηνοθέτης και κατά τις δεκαετίες του 1940 και του 1950 συνεργάστηκε με διάφορους θιάσους όπως του Αλέξη Δαμιανού, του Αιμίλιου Βεάκη του Μάνου Κατράκη και του Κώστα Μουσούρη. Μετά το τέλος του Β' Παγκοσμίου Πολέμου άρχισε να ασχολείται και με τον κινηματογράφο, κάνοντας το ντεμπούτο του ως ηθοποιός στην ταινία «Καταδρομή στο Αιγαίον» σε σκηνοθεσία του Μιχάλη Καραγάτση. Το 1957 ίδρυσε την δική του επιχείρηση παραγωγής με πρώτη του ταινία τον «Μπαρμπα-Γιάννης ο κανατάς» σε δική του σκηνοθεσία. Εκτός από ηθοποιός, σκηνοθέτης και παραγωγός ο Στράντζαλης υπήρξε και σεναριογράφος, μακιγιέρ και μουσικός επιμελητής σε αρκετές ταινίες. Συνολικά ήταν παραγωγός σε 30 ταινίες σκηνοθέτησε 28 και έγραψε και 12 σενάρια. Η ημερομηνία θανάτου παραμένει άγνωστο.
Μινωικές μήτρες του Παλαικάστρου
Η ερμηνεία των μητρών
Η χρονολόγηση των μητρών είναι δύσκολη, διότι δεν γνωρίζουμε την ακριβή θέση τους και τον χώρο γύρω τους. Έτσι η Στρωματογραφία, δηλ. η εκτίμηση με όμοια σε ηλικία σημάδια στρωμάτων, δεν είναι εφαρμόσιμη. Ο Μάρτιν Νίλσσον συνέκρινε το 1927 το στυλ των γυναικείων μορφών της πλάκας Α με αυτό των διαφόρων Μινωικών-Μυκηναϊκών χρυσών δακτυλίων και με το ανάγλυφο της σαρκοφάγου της Αγ. Τριάδας.
Το 2016, με βάση στυλιστικές και εικονογραφικές εκτίμηση, οι μήτρες χύτευσης χρονολογήθηκαν ως παλαιότερες από την Υστερο-Μινωική Περίοδο ΙΙΙ από τον Γιαν Βέλσινκ, που τις χρονολόγησε στη Μεσο-Μινωική περίοδο ΙΙ ή ΙΙΙ.
17 Δεκεμβρίου
16 Δεκεμβρίου | 17 Δεκεμβρίου | 18 Δεκεμβρίου
Σαμουράι
Η προέλευση
Ο πόλεμος στην κορεατική χερσόνησο οδήγησε τελικά στην απώθηση των Γιαμάτο από τη Μινάμα το 562. Ωστόσο, κατά τη διάρκεια των ηπειρωτικών πολέμων, πριν και μετά την απώθησή τους οι Γιαμάτο, όντας επιδέξιοι έφιπποι τοξότες, ήταν χρήσιμοι πολεμιστές για τους συμμάχους τους. Οι πολεμιστές που έστελναν στην ηπειρωτική Ασία είχαν άλογα μικρόσωμα και γρήγορα, τα οποία δεν έντυναν με πανοπλία, προκειμένου να έχουν το πλεονέκτημα της ταχύτητας. Συνήθως χρησιμοποιούσαν βέλη. Τραβούσαν το ξίφος τους όταν τελείωναν τα βέλη. Αυτός είναι ο λόγος που η πανοπλία αυτών των πρώιμων σαμουράι ήταν σχεδιασμένη έτσι, ώστε να προστατεύει από τα βέλη. Το 663, με την υποστήριξη της κινεζικής δυναστείας Τανγκ, οι Σίλα επικράτησαν των Γιαμάτο και των Παϊκτσέ. Οι Κινέζοι χρησιμοποιούσαν μια νέα τακτική στο πεδίο της μάχης με τη μαζική χρησιμοποίηση πεζών τοξοτών. Μετά τη νίκη τους οι Σίλα προχώρησαν στην ενοποίηση της χερσονήσου και οι Γιαμάτο, διαισθανόμενοι τον κίνδυνο της έξωθεν εισβολής, αναδιπλώθηκαν για να υπερασπιστούν το εσωτερικό της χώρας. Ωστόσο, κατά τη διάρκεια τούτης της εσωτερικής συγκρότησης ο Μεγάλος Άρχοντας πέθανε και επακολούθησε εμφύλιος πόλεμος. thumb|right|150px|Η λέξη «σαμουράι» σε γραφή [[Ιαπωνική γραφή#Κάντζι|κάντζι]] Τελικά ο Τέμου ήταν εκείνος που κέρδισε τον εμφύλιο κατά του αδελφού του και έγινε ο πρώτος Ουράνιος Πολεμιστής Αυτοκράτορας της Ιαπωνίας. Έχοντας πίσω του την εμπειρία της ήττας από τους Κινέζους και φοβούμενος την εισβολή τους, ο Τέμου οργάνωσε στρατιωτικά την Ιαπωνία, εισάγοντας καινοτομίες όπως η στρατολόγηση χωρικών για τη φύλαξη των συνόρων με όπλα που κατασκεύαζε και διένειμε η κυβέρνηση. Επίσης, η θητεία στα σύνορα έγινε υποχρεωτική για όλες τις φυλές και για διάστημα τριών ετών. Διαρκώς εκπαιδεύονταν ιππείς και πεζοί στην τοξοβολία, την ξιφομαχία και τη λόγχη, ενώ υπήρχε ειδικό σώμα πελταστών. Ο Τέμου γνώριζε και την αξία της διπλωματίας. Αρκετές αποστολές στάλθηκαν στην Κίνα, αποφεύγοντας προσεκτικά την κορεατική χερσόνησο.
Αυτό είναι το ιστορικό υπόβαθρο πάνω στο οποίο στηρίχθηκε η προβολή του σαμουράι πολεμιστή ως στρατιωτικού υποδείγματος. Το κοινωνικό υπόβαθρο βρίσκεται στη σχέση του σαμουράι με τους νταΐμιο, τους φεουδάρχες άρχοντες της Ιαπωνίας.
Τέχνη και Σαμουράι
Οι μεγάλοι πολέμαρχοι, ο Όντα Νομπουνάγκα και ο Τογιοτόμι Χιντεγιόσι, ήταν και οι δύο ενθουσιώδεις προστάτες της τελετής του τσαγιού. ο Χιντεγιόσι μάλιστα ενθουσιάστηκε τόσο από το τελετουργικό, ώστε το 1587 οργάνωσε μια μεγάλη δημόσια εκδήλωση, ανοικτή για όποιον ενδιαφερόταν για την τέχνη Τσα νο Γιού. Την πρώτη μέρα μόνο οι διδάσκαλοι του τσαγιού εξυπηρέτησαν πάνω από 800 φιλοξενουμένους. Ωστόσο, για πολλούς σαμουράι, η τελετή του τσαγιού ήταν απλά ένα άλλο μέσο επίδειξης πλούτου και ευημερίας και κατέβαλαν τεράστια ποσά για την αγορά εξεζητημένων κεραμικών, μπαμπού και μετάλλων που χρησιμοποιούνταν στην τελετή.
Λουκής Ακρίτας
Η ζωή του
Στα 1964, αμέσως μετά την εκδήλωση των διακοινοτικών ταραχών έσπευσε στην Κύπρο, για να μεταφέρει μήνυμα συμπαράστασης της Ελλάδας στον Εθνάρχη Μακάριο και στον κυπριακό λαό.
Το λογοτεχνικό έργο του
Ι.Πεζογραφία ΙΙ.Θέατρο ΙΙΙ.Άλλα κείμενα
Ασούρ ρες ισί Α΄
Ο Ασούρ ρες ισί Α', ήταν βασιλιάς της Ασσυρίας (1133 π.Χ. - 1115 π.Χ.), γιος και διάδοχος του βασιλιά της Ασσυρίας Μουτακίλ Νουσκού. Στη διάρκεια της βασιλείας του ένας Βαβυλώνιος πρίγκηπας, ο Ναβουχοδονόσορ Α΄, επαναστάτησε αποτινάσσοντας από τη Βαβυλώνα τον ζυγό των Ελαμιτών (1126), αναφέρεται εκστρατεία του στα βουνά του Ζάγρος στο Ιράν. Στην αρχή ο Ασούρ ρες ισί Α' είχε καλές σχέσεις με τον Ναβουχοδονόσορα αλλά αργότερα χάλασαν όταν ο Ναβουχοδονόσορας πολιόρκησε το Ασσυριακό φρούριο του Ζανκί. Τότε εξεστράτευσε εναντίον του και τον ανάγκασε να υποχωρήσει, σε νέα εκστρατεία εναντίον του. Λίγο αργότερα ο Βαβυλωνιακός στρατός του Ναβουχοδονόσορα γνώρισε μεγάλη συντριβή, ο Ασούρ ρες ισί Α' ξανάκτισε την Ασσούρ όπως επίσης και τους ναούς του Ανού και της Ιστάρ.
Σχινονήσι Σύρου
Το Σχινονήσι διαθέτει μια μικρή αμμώδη παραλία και λιγοστούς θάμνους και έχει ανακηρυχθεί περιοχή ιδιαίτερου φυσικού κάλλους. Δίπλα του βρίσκεται το επίσης ακατοίκητο νησάκι Στρογγυλό.
Thank U, Next
Background
Τον Σεπτέμβριο του 2018, το πρώην αγόρι της Γκράντε, ο ράπερ Mac Miller, πέθανε από υπερβολική δόση ναρκωτικών, τον ίδιο μήνα, η Γκράντε ανακοίνωσε μέσω των λογαριασμών της στα Social Media, ότι θα πάρει ένα διάλειμμα απ'την μουσική. Αργότερα όμως αποκάλυψε ότι ενώ ήταν στο διάλειμμα, η Γκράντε βρίσκονταν στο στούντιο για να ηχογραφήσει το καινούργιο της άλμπουμ. Επίσης ανακοίνωσε τον ίδιο μήνα ότι θα πάει σε παγκόσμια περιοδεία για την προώθηση του τέταρτου της άλμπουμ Sweetener και του πέμπτου της άλμπουμ. Χωρίς καθόλου προώθηση, η Γκράντε αποφάσισε να κυκλοφορήσει το κυρίως κομμάτι του άλμπουμ 'Thank U, Next' στις 3 Νοεμβρίου, 2018.
Ηχογράφηση και παραγωγή
Η Grande άρχισε να ηχογραφεί το άλμπουμ τον Οκτώβριο του 2018, λιγότερο από δύο μήνες μετά την κυκλοφορία του προηγούμενου άλμπουμ Sweetener. Καταγράφηκε κυρίως στο Jungle City Studios της Νέας Υόρκης, με επιπλέον χώρους ηχογράφηφης όπως τα Right Track Studios στην ίδια πόλη, το MXM και το Conway Recording Studios στο Λος Άντζελες της Καλιφόρνιας, στο The Record Plant στο Hollywood της Καλιφόρνια στο Wolf Cousins Studios στη Στοκχόλμη, Σουηδία και το Entirety Studios στο Λονδίνο της Αγγλίας.
Σύνθεση
Μουσική και Στίχοι
Κοινωνικός εκσυγχρονισμός
Ο άνθρωπος στον Μετα-νεωτερικό εκσυγχρονισμό
Ο Η. Δανέλης σχολιάζοντας το φιλοσοφικό έργο του Ουναμούνο παρατηρεί πως ο Ισπανός στοχαστής ποτέ δεν εξήλθε του προσωπικού κύκλου του, έξω από τον χώρο του "εγώ" του, προσδιορίζει δε προσφυώς το σύνολο έργο του ως έναν αυτο-διάλογο. Δεν θα ήταν δε άτοπο το να χαρακτηρίσει κανείς κατ' αυτόν τον τρόπο (ως έναν ενδο-ατομικό αυτοδιάλογο) το μεγαλύτερο κομμάτι του μετα-νεωτερικού φιλοσοφικού έργου, κοινή συνισταμένη του οποίου είναι η πρόθεση της κατάργησης κάθε πηγής κανονιστικότητας. Η πρόθεση δε αυτή εκφράστηκε και μέσα από την απόρριψη της ίδιας της ανθρώπινης φύσης από διανοητές όπως ο Foucault, o Derrida, o C. S. Lewis και ο Baumann. Η ανθρώπινη φύση αντιμετωπίζεται ως μία εγγενώς ανεπαρκής επινόηση, η οποία είναι απαραίτητο να υπερκεραστεί από μία νέα μορφή. Μέσα σε αυτό το διανοητικό περιβάλλον η αναφορά σε προϋπάρχουσες μέσα στον χώρο της οντολογίας ή και της επιστήμης πηγές κοινού νοήματος αναφορικά με τον άνθρωπο και τον κόσμο απορρίπτεται εκ προοιμίου.
Thank U, Next
Κριτικές
Ο Michael Cragg του The Guardian σχολίασε ότι το ευχαριστώ U, Next φαίνεται να είναι "αποτέλεσμα μιας έκρηξης δημιουργικότητας και μιας επικρατούσας διάθεσης", όμως επέκρινε τα "7 Rings" ως ένα "βραχνιαστικό, παγωμένο χαμηλό σημείο" του άλμπουμ. Ολοκληρώθηκε θετικά, δηλώνοντας ότι ο Grande είναι ένα "ποπ αστέρι [...] που τελικά επεξεργάζεται ποιοι είναι και τι θέλουν να πουν" και συγκρίνουν το άλμπουμ με το Rihanna's Anti [42]. Η Ελένη Μπράουν από το The Independent δήλωσε ότι η Grande "αγκαλιάζει το εσωτερικό της κοριτσάκι (στο σέξι" Break Up With Your Girlfriend, I'm Bored ") [και] που κατέχει τα ελαττώματα και τις αντιφάσεις της" σε κομμάτια όπως "Needy" "NASA", αλλά κατέληξε στο συμπέρασμα ότι το λεύκωμα δεν έχει αρκετό "φωνητικό". [97] Ο Sal Cinquemani από το περιοδικό Slant Magazine απένειμε το άλμπουμ τριών και ενάμισι αστέρι από τα πέντε, πιστεύοντας ότι το άλμπουμ "είναι η πιο συντονισμένη προσπάθεια του Grande μέχρι σήμερα". Επέκρινε ότι "μερικά από τα [...] κομμάτια τείνουν να θολώνουν μαζί", αλλά τελικά συμπέρανε λέγοντας ότι η «άρνηση του Grande να πλαστογραφήσει ένα χαμόγελο που αποδεικνύει ότι είναι αυτό που την κάνει τόσο χαζή». [102] Σε μια κάψουλα Robert Christgau έδωσε στο άλμπουμ μια τιμητική αναφορά τριών αστέρων ((3-αστέρι αξίωτη μνεία) (3-star Honorable Mention) (3-ασήμαντη τιμή) και συνόψισε το ως Grande "ωρίμανση από multitracked στοργή στούντιο σε ευθεία αγάπη τραγούδια-τραγούδια αγάπης ένα παλιό grouch μπορεί να διαμαρτύρονται είναι όλα υπερβολικά ειδικά σούπερ σταρ "? το κύριο κομμάτι και το "Ghostin" αναφέρθηκαν ως κυριώτερα σημεία.
Μουσείο Κοσμοναυτικής
Το Μουσείο Κοσμοναυτικής (ρωσ. Музей космонавтики), γνωστό και ως Μουσείο Αστροναυτικής (στην αγγλική ονομασία του, Museum of Astronautics) ή και Μουσείο Εξερευνήσεως του Διαστήματος, είναι μουσείο στη Μόσχα αφιερωμένο στην εξερεύνηση του διαστήματος. Βρίσκεται στο εσωτερικό της βάσεως του Μνημείου των Κατακτητών του Διαστήματος, βορειοανατολικά του κέντρου της πόλεως. Το μουσείο περιέχει ευρεία ποικιλία σοβιετικών και ρωσικών εκθεμάτων που σχετίζονται με τις διαστημικές αποστολές και τη διαστημική τεχνολογία, αλλά και την ιστορία της αεροπορίας, την αστρονομία και την επίδραση της διαστημικής εποποιίας στις καλές τέχνες. Σύμφωνα με τις πληροφορίες του ρωσικού οργανισμού τουρισμού, η συλλογή του Μουσείου περιέχει περίπου 85 χιλιάδες διαφορετικά εκθέματα και το επισκέπτονται περίπου 300 χιλιάδες επισκέπτες ετησίως.
Ιστορία
Το μουσείο εστιάζει κυρίως στο σοβιετικό διαστημικό πρόγραμμα, με βασικές θεματικές τον Γκαγκάριν, τον Σεργκέι Κορολιόφ και τις αποστολές Σπούτνικ και Σογιούζ.
Λου Λέον Γκερέρο
H Λου Γκερέρο (Lourdes Aflague "Lou " Leon Guerrero (γεννημένη στις 8 Νοεμβρίου 1950) είναι πολιτικός του Γκουάμ  και η 9η  Κυβερνήτρια του Γκουάμ, από το 2019.  Εργάστηκε προηγουμένως ως νοσοκόμα και διετέλεσε γερουσιαστής στο Νομοθετικό Σώμα του Γκουάμ από το 1995 έως το 2005.  Είναι η πρώτη  γυναίκα που υπηρετεί  ως πολιτειακή ή εδαφική κυβερνήτης στις Ηνωμένες Πολιτείες με καταγωγή από τον Ειρηνικό. Το 2022 επανεξελέγη κυβερνήτρια με ποσοστό 55,4% έναντι 44,1% για τον Ρεπουμπλικανό Φελίξ Καμάτσο.
Πρώτα χρόνια
Γεννημένη στο Γκουάμ, η Γκερέρο είναι κόρη του Χεσούς Σαμπλάν Λεόν Γκερέρο (1927-2002), ο οποίος ίδρυσε την Τράπεζα του Γκουάμ, και της Ευγενίας Κάλβο Αφλαγουέ Λεόν Γκερέρο. Έχει δύο αδέλφια, τον Χέσε και τον Άντονι (1952-2005). Παρακολούθησε την Γυμνασιακή Ακαδημία της Παναγίας του Γκουάμ και στη συνέχεια μετακόμισε στις ΗΠΑ για να σπουδάσει και να εργαστεί στην Νότια Καλιφόρνια. Απέκτησε ακαδημαϊκούς τίτλους στο Πολιτειακό Πανεπιστήμιο της Καλιφόρνια, του Λος Άντζελες (Πτυχίο Νοσηλευτικής, 1973) και στο Πανεπιστήμιο της Καλιφόρνιας, στο Λος Άντζελες (Μεταπτυχιακό Δίπλωμα, Δημόσιας Υγείας, 1979).
Ιωάννης ο Ιταλός
Απολογία, «Ομολογία Πίστεως» και καταδίκη του Ιωάννη
Ένας δεύτερος κύκλος θεολογικών ερίδων προέκυψε όταν συγκεντρώθηκαν σε έναν ενιαίο κατάλογο όλες οι εναντίον του διαδιδόμενες από τους αντιπάλους του κατηγορίες για «αιρετικές κακοδοξίες». Αυτός ο κατάλογος, εκτός από τις παλιότερες κατηγορίες που περιέχονταν στα 9 Κεφάλαια (1077), τόνιζε την καταγγελία περί εικονομαχικών φρονημάτων, με το τεκμήριο μάλιστα ότι ο Ιωάννης είχε ρίξει μια πέτρα σε μια εικόνα για να αποδείξει τις απόψεις του. Τον Μάρτιο του 1082 ο πατριάρχης Κωνσταντινούπολης Ευστράτιος Γαριδάς κάλεσε τον Ιωάννη Ιταλό να απολογηθεί ενώπιον της συνόδου για τις κατηγορίες που του είχαν αποδοθεί. Ο Ιωάννης υπέβαλε προς τη σύνοδο μια Ομολογία πίστεως, η οποία όμως ήταν πρόχειρη και θεολογικά ή φραστικά ασαφής. Με αυτό τον τρόπο, όμως, ο Ιωάννης θεωρήθηκε ότι α) δεν ακολούθησε την καθιερωμένη εκκλησιαστική πρακτική Ομολογία πίστεως, που ερμηνεύθηκε ως απόπειρα μη ομολογίας πίστης στις επτά Οικουμενικές συνόδους, και β) υπέπεσε σε χριστολογικές και δογματικές πλάνες, υπό την επίδραση νεοπλατωνικών ιδεών. Ολόκληρη η διδασκαλία του Ιωάννη, η οποία θεωρήθηκε ότι ήταν «αντιχριστιανική», καταδικάσθηκε και ο ίδιος τέθηκε σε περιορισμό σε μοναστήρι. Αργότερα, υποτάχθηκε στις αποφάσεις της συνόδου και αποκήρυξε δημόσια τις «κακοδοξίες» του.
Ρόι Σάιντερ
Επιτυχία
Δύο εβδομάδες πριν ξεκινήσει τα γυρίσματα του Ελαφοκυνηγού, η Universal του πρόσφερε την επιλογή να επαναλάβει τον ρόλο του ως Μάρτιν Μπρόντι στο σίκουελ της ταινίας Τα σαγόνια του καρχαρία και θα θεωρούσε ότι έχουν εκπληρωθεί οι συμβατικές του υποχρεώσεις εάν δεχόταν. Ο Σάιντερ δέχτηκε και η ταινία κυκλοφόρησε το 1978. Έκανε τεράστια επιτυχία.
Ρούντολφ Άκερμαν
Ο Ρούντολφ Άκερμαν (Rudolph Ackermann, 20 Απριλίου 1764, Σνέεμπεργκ, Σαξονία - 30 Μαρτίου 1834, Φίντσλεϊ, Λονδίνο) ήταν αγγλογερμανός βιβλιοπώλης, εφευρέτης, λιθογράφος, εκδότης και επιχειρηματίας.
Βιογραφία
Στη συνέχεια ο Άκερμαν μετακόμισε στην οδό Little Russell, όπου εξέδωσε το Imitations of Drawings of Fashionable Carriages (Απομιμήσεις σχεδίων μοντέρνων αμαξών, 1791) για να προωθήσει την κατασκευή αμαξών. Ακολούθησαν και άλλες εκδόσεις. Ικανός καλλιτέχνης από μόνος του, το 1795 ίδρυσε ένα τυπογραφείο και μια σχολή ζωγραφικής στη διεύθυνση Strand 96. Ο Άκερμαν δημιούργησε λιθογραφικό πιεστήριο και άρχισε να εμπορεύεται χαρακτικά. Αργότερα άρχισε να κατασκευάζει χρώματα και χοντρό χαρτί από χαρτόνι για ζωγράφους τοπίου και μικρογραφιών. Μέσα σε τρία χρόνια οι χώροι κατέστησαν πολύ μικροί και μετακόμισε στη διεύθυνση Strand 101, σύμφωνα με τα δικά του λόγια «τέσσερις πόρτες πιο κοντά στο Somerset House», την έδρα της Βασιλικής Ακαδημίας Τεχνών.
Μάχη της Τανάγρας (457 π.Χ.)
Η μάχη της Τανάγρας συνέβη την περίοδο του ονομαζόμενου Πρώτου Πελοποννησιακού πολέμου μεταξύ των Αθηναίων και των Πελοποννησίων με τους συμμάχους τους στη Βοιωτία, στην περιοχή της Τανάγρας το 457 π.Χ.
Επίλογος
Η μάχη αυτή δεν μετέβαλλε και πολλά στον Α' Πελοποννησιακό Πόλεμο, αλλά έδειξε τα πλεονεκτήματα και τα μειονεκτήματα της αθηναϊκής διοίκησης.
Ένωση Δημοκρατικού Κέντρου (Ελλάδα)
Η Ένωση Δημοκρατικού Κέντρου (Ε.ΔΗ.Κ.) είναι ελληνικό πολιτικό κόμμα. Συγκαταλέγεται στα μετριοπαθή κεντροαριστερά κόμματα της μεταπολίτευσης.
Ιδεολογική τοποθέτηση
Η Ε.ΔΗ.Κ. αποβλέπει να θεμελιώσει στην Ελλάδα ένα πολίτευμα που θα βασίζεται στην αφαλκίδευτη λαϊκή κυριαρχία για να υπηρετεί τις αρχές της πολιτικής ελευθερίας, της κοινωνικής δικαιοσύνης, της συνεχούς βελτίωσης της ποιότητας ζωής και της κατοχύρωσης της εθνικής κυριαρχίας και εδαφικής ακεραιότητας της χώρας.
Επιφάνιος Καλαφάτης
Βιογραφικά στοιχεία
Γεννήθηκε στην Ύδρα το 1912. Μετά την ολοκλήρωση των σπουδών του στη Θεολογική Σχολή του Πανεπιστημίου Αθηνών, εισήλθε στις τάξεις του κλήρου της Εκκλησίας της Ελλάδος ως διάκονος και στην συνέχεια το 1941, χειροτονήθηκε πρεσβύτερος. Στην αρχή, υπηρέτησε ως εφημέριος και ιεροκήρυκας στη γενέτειρά του, στην Ιερά Μητρόπολις Ύδρας, Σπετσών, Αιγίνης, Πόρου, Τροιζήνας και Μεθάνων, ενώ στη συνέχεια διορίσθηκε πρωθιερέας του Βασιλικού Ναυτικού. Ως αρχιμανδρίτης του στόλου, είχε μεταβεί επανειλημμένα στο εξωτερικό.
Ιωάννης Βαβούλας
Μετά τη λήξη του Αγώνα επί βασιλείας του Όθωνα η οικογένειά του μετακόμισε στον έρημο τότε Πειραιά όπου ο εγγονός του Δημήτριος Βαβούλας, ένας από τους πρώτους οικιστές, αγόρασε έναντι αστείου ποσού τεράστια έκταση, την πλέον υποβαθμισμένη και τελείως άγονη, που περιελάμβανε βραχώδεις εξάρσεις, λιμνάζοντα νερά και έλη και που εκτεινόταν σχεδόν από τον λιμένα μέχρι το Νέο Φάληρο. Σε μία από τις πολλές εκείνες εξάρσεις έκτισε και τη σπουδαία έπαυλή του όπου διέμενε μόνιμα. που διατηρήθηκε μέχρι τη δεκαετία του 1980.
Επαρχία Βιάννου
Ιστορικά στοιχεία
Την περίοδο της Ενετοκρατίας υπαγόταν στον Νομό Ηρακλείου, που λεγόταν τότε territorio di Candia στην Castelliana Belvedere, ως και την περίοδο της Τουρκοκρατίας. Η έδρα της Καστελανίας ήταν το φρούριο Μπελβεντέρε, που σημαίνει Καλλιθέα. Ονομάστηκε έτσι από την πανοραμική θέα που πρόσφερε σε ολόκληρη την πεδιάδα, από την κορυφή του λόφου Κάστελος, στα βόρεια του χωριού Κάτω Καστελλιανά, επί του οποίου ήταν το φρούριο. Οι ντόπιοι το έλεγαν Ριζόκαστρον και πολλές φορές έχουμε αναφορές σε αυτό με το όνομα Χρυσόκαστρο. Αυτό οικοδομήθηκε από Γενοβέζους και αναφέρεται σε έγγραφο του 1212. Μετά την εγκατάλειψη του φρουρίου, όταν απώλεσε τη στρατηγική του αξία, ιδρύθηκαν οι οικισμοί Κάτω και Άνω Καστελλιανά. Το 1583 αναφέρεται με 165 κατοίκους και με το όνομα Belvedre proprio.
Ιωσήφ Κιάπε
Από το 1824 ο Κιάππε αρχίζει να εκδίδει στην Ύδρα την εφημερίδα «Ο Φίλος του Νόμου». Μεταξύ των πρώτων συνδρομητών του ήσαν οι Λάζαρος και Γεώργιος Κουντουριώται, οι Δημήτριος, Λάζαρος, Μιχαήλ και Αναστάσιος Τσαμαδοί, ο Καπετάν Ανδρέας Μιαούλης, οι Αναγνώστης και Ιωάννης Οικονόμου, και άλλοι. Η εφημερίδα αυτή επί ένα διάστημα (5/5/1824 μέχρι τις 12/10/1825)  επείχε θέσιν επισήμου οργάνου της Διοικήσεως (δηλαδή  της προσωρινής επαναστατικής κυβερνήσεως).
Στις 18 Απριλίου 1825 ο Ι. Κιάππε ψηφίσθηκε ομοφώνως από τους προεστούς της Ύδρας πολίτης του νησιού. Toν Ιούλιο του 1825 η σύζυγος του Ι. Κιάππε, Κιάρα, συνυπογράφει μαζί μέ άλλες 10 Υδραίες γυναίκες, και συνολικά 31 γυναίκες από διάφορα μέρη της Ελλάδος την (ανοικτή) επιστολή "ενίων Ελληνίδων γυναικών προς τις φιλελληνίδες της Ευρώπης και της Αμερικής" που συνέταξε η σπουδαία Ελληνίδα λογία της εποχής εκείνης Ευανθία Καΐρη και η οποία, μεταφρασμένη στα γαλλικά και ιταλικά, απεστάλη σε διάφορες πόλεις της Ευρώπης και της Αμερικής. Η επιστολή αυτή τυπώθηκε στο τυπογραφείο του Ι. Κιάππε, ο οποίος ανέλαβε και τη συγκέντρωση των υπογραφών.
Βιβλιογραφία
Κατηγορία:Ιταλοί φιλέλληνες Κατηγορία:Αριστείο του Αγώνα
Κόλμαν Χόκινς
Βιογραφία
Μετά την αποχώρησή του από την ορχήστρα του Χέντερσον, περιόδευσε στην Ευρώπη, από το 1934 μέχρι το 1939, περίοδο κατά την οποία συνεργάστηκε επίσης με τους Τζακ Χίλτον και Τζάνγκο Ράινχαρντ. Μετά την επιστροφή του στην Αμερική, ηχογράφησε τον δίσκο Body and Soul, που αποτέλεσε ίσως τη μεγαλύτερή του επιτυχία.
Τσιμπούρι
Τροφή
Το κοινό τσιμπούρι (επιστημονική ονομασία: Κρότων ο ρίκινος), τρέφεται με αίμα τρεις φορές σε όλη του τη ζωή. Όταν ρουφά αίμα, η κοιλιά του αυξάνει σε όγκο.
Ιωάννης Φουντούλης
Παραπομπές
Κατηγορία:Έλληνες θεολόγοι Κατηγορία:Καθηγητές Αριστοτελείου Πανεπιστημίου Θεσσαλονίκης Κατηγορία:Μικρασιατικός Ελληνισμός
Παγκόσμιο νόμισμα
Ευρώ
Όπως και με το δολάριο, ορισμένα από τα νομίσματα του κόσμου είναι συνδεδεμένα με το ευρώ. Αυτά είναι συνήθως ανατολικοευρωπαϊκά νομίσματα όπως το Λεβ, συν πολλά νομίσματα της Δυτικής Αφρικής όπως το Εσκούδο του Πράσινου Ακρωτηρίου και το Φράγκο Δυτικής Αφρικής. Άλλες ευρωπαϊκές χώρες, αν και δεν είναι μέλη της ΕΕ, υιοθέτησαν το ευρώ λόγω της νομισματικής ένωσης τους με τα κράτη μέλη ή μονομερώς αντικατέστησαν τα δικά τους νομίσματα: Ανδόρα, Μονακό, Κοσσυφοπέδιο, Μαυροβούνιο, Άγιος Μαρίνος και Βατικανό.
Κυπριακές βουλευτικές εκλογές 1991
Πλαίσιο εκλογών 1991
Η Βουλή των Αντιπροσώπων εκλέγεται για πενταετή θητεία, όμως αυτή μπορεί να αυτοδιαλυθεί πρόωρα, με απόφαση που λαμβάνεται με απόλυτη πλειοψηφία των μελών της.
Πηγές
Κατηγορία:Κυπριακές βουλευτικές εκλογές